Cèsar va vèncer els helvecis el 58 aC en la Batalla de l'Arar i en la Batalla de Bibracte, als volques en la Batalla de l'Axona, als nervis en el 57 aC en la Batalla del Sabis, als aquitans, trèvers, tèncters, hedus i eburons en batalles desconegudes, i als vènets el 56 aC El 55 aC i el 54 aC va fer dues expedicions a Britania. El 52 aC, després del setge d'Avaricum i una sèrie de batalles poc decisives, Cèsar va vèncer a una unió de gals comandada per Vercingetòrix en la Batalla d'Alèsia, completant la conquesta romana de la Gal·lia Transalpina. En el 50 aC, tota la Gal·lia estava en mans romanes. Cèsar va registrar també el seu propi relat d'aquestes campanyes en els seus "Commentarii de Bello Gallico".